Catarroja commemora el 25N reclamant la recuperació del jutjat de violència de gènere
25 nov. 2022

Catarroja commemora la data del 25N, Dia de l'eliminació de la Violència contra les Dones, amb una gran reivindicació, la recuperació del jutjat de violència de gènere al municipi. En la lectura de la declaració institucional, aprovada per tots els grups amb representació a l'Ajuntament s'ha fet esment a aquest cas que dificulta el dret de les dones a denunciar als seus maltractadors en enviar el jutjat de violència de gènere del qual dependria Catarroja i molts dels pobles de la comarca a Sueca, a la Ribera Baixa.

Com cada any s'ha realitzat una lectura de manifest per les i els treballadors municipals a la porta de l'Ajuntament, amb un gran seguiment d'aquest. La població tindrà una nova oportunitat de mostrar la seua repulsa contra les conductes masclistes en aquest 25N a les 17 hores, quan es realitzarà, a més de la lectura del manifest una representació teatralitzada pel grup Empoderament a Escena.